A Bizottság 2311/2000/EK rendelete

(2000. október 18.)

a 4045/89/EGK tanácsi rendelet hatálya alá nem tartozó intézkedések jegyzékének megállapításáról és a 96/284/EK határozat hatályon kívül helyezéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3235/94/EK rendelettel [1] módosított, az Európai Mezőgazdasági Orientációs és Garanciaalap Garanciarészlegének finanszírozási rendszerébe tartozó ügyletek tagállamok által végzett vizsgálatárólés a 77/435/EGK irányelv hatályon kívül helyezéséről szóló, 1989. december 21-i 4045/89/EGK tanácsi rendeletre [2] és különösen annak 1. cikke (4) bekezdésére,

mivel:

(1) A 4045/89/EGK rendelet 1. cikkének (4) bekezdése kifejezetten úgy rendelkezik, hogy a Bizottságnak össze kell állítania azoknak az intézkedéseknek a jegyzékét, amelyekre a rendelet nem alkalmazható. Helyénvaló, hogy ez a jegyzék olyan intézkedéseket tartalmazzon, amelyek jellegüknél fogva alkalmatlanok arra, hogy a kereskedelmi dokumentumok vizsgálata útján történő utólagos ellenőrzés tárgyát képezzék.

(2) Figyelembe kell venni az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról, valamint egyes rendeletek módosításáról, illetve hatályon kívül helyezéséről szóló, 1999. május 17-i 1257/1999/EK tanácsi rendelet [3] által előírt intézkedéseket.

(3) A közösségi jogszabályok bizonyos változtatásaihoz igazodva, a 4045/89/EGK tanácsi rendelet hatálya alá nem tartozó intézkedések jegyzékének megállapításáról szóló, 1996. április 12-i 96/284/EK bizottsági határozatot [4] hatályon kívül kell helyezni.

(4) Az e rendeletben előírt intézkedések összhangban vannak az Alap bizottságának véleményével,

ELFOGADTA EZT A RENDELETET:

1. cikk

A 4045/89/EGK rendelettel bevezetett vizsgálati rendszer nem alkalmazható az e rendelet mellékletében felsorolt intézkedésekre.

2. cikk

A 96/284/EK határozat hatályát veszti.

3. cikk

Ezt a rendeletet 2000. november 1-jétől alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. október 18-án.

a Bizottság részéről

Franz Fischler

a Bizottság tagja

[1] HL L 338., 1994.12.28., 16. o.

[2] HL L 388., 1989.12.30., 18. o.

[3] HL L 160., 1999.6.26., 80. o.

[4] HL L 107., 1996.4.30., 17. o.

--------------------------------------------------

MELLÉKLET

A 4045/89/EGK rendelet szerinti vizsgálati rendszer hatálya alá nem tartozó intézkedések

A Tanács 1970. június 29-i 1308/70/EGK rendelete a len és a kender piacának közös szervezéséről (HL L 146., 1970.7.4., 1. o.):

a 2. cikkben említett intézkedések, amennyiben a támogatást a termelőnek fizetik ki.

A Tanács 1988. május 24-i 1442/88/EGK rendelete a szőlőtermő területek termelésből való végleges kivonására vonatkozó támogatásnak az 1988/89-es borászati évtől az 1998/99-es borászati évig tartó időszak tekintetében történő odaítéléséről (HL L 132., 1988.5.28., 3. o.).

A Tanács 1999. május 17-i 1493/1999EK rendelete a borpiac közös szervezéséről (HL L 179., 1999.07.14., 1. o.) a következő támogatásokra vonatkozóan:

- II. cím, II. fejezet – A szőlőtermő területek termelésből való végleges kivonásáért járó támogatások,

- II. cím, III. fejezet – Szerkezet-átalakítás és átállás.

A Tanács 1992. június 30-i 2078/92/EGK rendelete a környezetvédelmi követelményekkel és a természeti környezet megőrzésével összeegyeztethető mezőgazdasági termelési módszerekről (HL L 215., 1992.7.30., 85. o.).

A Tanács 1992. június 30-i 2079/92/EGK rendelete a gazdálkodásból történő korengedményes nyugdíjazás közösségi támogatási rendszerének létrehozásáról (HL L 215. szám, 1992.07.30., 91. o.).

A Tanács 1992. június 30-i 2080/92/EGK rendelete a mezőgazdasági erdészeti intézkedésekre irányuló közösségi támogatási rendszer létrehozásáról (HL L 215., 1992.7.30., 96. o.).

A Tanács 1999. május 17-i 1257/1999/EK rendelete az Európai Mezőgazdasági Orientációs és Garanciaalapból (EMOGA) nyújtandó vidékfejlesztési támogatásról, valamint egyes rendeletek módosításáról, illetve hatályon kívül helyezéséről (HL L 160., 1999.6.26., 80. o.):

a következő fejezetek:

IV. fejezet | –Korengedményes nyugdíjazás |

V. fejezet | –Kedvezőtlen helyzetű térségek és környezetvédelmi korlátozások által érintett térségek |

VI. fejezet | –Agrár-környezetvédelem |

VIII. fejezet | –Erdőgazdálkodás. |

--------------------------------------------------